**ՀԻՄՆԱՎՈՐՈՒՄ**

**«ՈՐՊԵՍ ՆՎԻՐԱԲԵՐՈՒԹՅՈՒՆ ԱՆՇԱՐԺ ԳՈՒՅՔ ԸՆԴՈՒՆԵԼՈՒ ԵՎ ԱՄՐԱՑՆԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

1. **Անհրաժեշտությունը**

Հայաստանի Հանրապետությունում սպորտի զարգացման, մասնավորապես բռնցքամարտի զարգացման նպատակով Արթուր Աբրահամի անվան մարզահամալիր կառուցելու **համար անհրաժեշտ է** «Սպորտի Աշխարհ» հիմնադրամի սեփականությունը հանդիսացող ք. Երևան, Շենգավիթ, Ն. Չարբախ 3-րդ փողոց 31/13 հասցեում գտնվող հողատարածքը նվիրաբերել Հայաստանի Հանրապետությանը:

1. **Ընթացիկ իրավիճակը և խնդիրները**

Ներկայումս Ներքին Չարբախ թաղամասում բնակվող մանուկներն ու պատանիները հնարավորություն չունեն իրենց բնակության վայրում զբաղվել սպորտով: Ք. Երևան, Շենգավիթ, Ն․ Չարբախ 3-րդ փողոց 31/13 հասցեում գտնվող հողատարածքը «Սպորտի Աշխարհ» հիմնադրամի կողմից պետությանը նվիրաբերելով և հետագայում այդ հողամասի վրա մարզահամալիր կառուցելով հնարավորություն կընձեռվի տարածքում բնակվող երեխաներին սպորտով զբաղվելու համար:

1. **Տվյալ բնագավառում իրականացվող քաղաքականությունը**

- ապահովում է մանուկների ու պատանիների ֆիզիկական զարգացման և մարզական կրթություն ստանալու հնարավորությունների իրականացումը,

- ապահովում է հավասար պայմաններ ֆիզիկական կուլտուրայով և սպորտով զբաղվող մանուկների ու պատանիների համար:

1. **Կարգավորման նպատակը և բնույթը**

Ք. Երևան, Շենգավիթ, Ն. Չարբախ 3-րդ փողոց 31/13 հասցեում գտնվող հողատարածքը պետությանը նվիրաբերելուց հետո դրա հենքով նոր մարզահամալիրի ստեղծումը:

**5.** **Նախագծի մշակման գործընթացում ներգրավված ինստիտուտները և անձինք**

Նախագիծը մշակվել է Հայաստանի Հանրապետության կրթության, գիտության, մշակույթի և սպորտի նախարարության կողմից։

**6. Ակնկալվող արդյունքը**

Նշված հողատարածքի վրա նոր, ժամանակակից մարզահամալիրի կառուցումը, մատաղ սերնդին մոտիվացնելը, Արթուր Աբրահամի մարզական հարուստ փորձը օգտագործելը, արդյունքում՝ բարձր մարզական նվաճումներ:

**7. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026 թվականների ծրագիր, ոլորտային և/կամ այլ ռազմավարություններ**

Նախագիծը ռազմավարական փաստաթղթերի հետ առնչություն չունի:

**8.** **Նախագծի ընդունման կապակցությամբ պետական բյուջեում ծախսերի  և եկամուտների ավելացման կամ նվազեցման մասին**

Նախագծի ընդունման կապակցությամբ պետական բյուջեում ծախսերի և եկամուտների էական ավելացում կամ նվազեցում չի ակնկալվում: